Ir-Regolament tal-Kunsill (KE) Nru 1476/96
tas-26 ta' Lulju 1996
li jiftaħ il-kwoti għal importazzjoni ta' prodotti tat-tessuti li jaqgħu fil-kategoriji 87 u 109 u li joriġinaw mill-Korea ta' Fuq u li jemenda l-Annessi IV u V tar-Regolament tal-Kunsill (KE) Nru 517/94 dwar ir-regoli komuni ta' l-importazzjoni ta' prodotti tat-tessuti minn ċerti terzi pajjiżi
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunitajiet Ewropej,
Wara li kkunsidra r-Regolament tal-Kunsill (KE) Nru 517/94 tas-7 ta' Marzu 1994 dwar ir-regoli komuni dwar l-importazzjoni ta' prodotti tat-tessuti minn ċerti terzi pajjiżi li ma humiex koperti bi ftehim bilaterali, protokolli jew arranġamenti oħra jew b'regoli tal-importazzjoni speċifiċi tal-Komunità [1], kif l-aħħar emendat bir-Regolament (KE) Nru 538/96 [2], u partikolarment l-Artikoli 3(3) u 5 flimkien ma l-Artikolu 25(4) tiegħu,
Billi l-Artikolu 3(3) tar-Regolament (KE) Nru 517/94 jesiġi li l-prodotti tat-tessuti li hemm referenza għalihom fl-Anness V u li joriġinaw mill-pajjiżi indikati hemm, jistgħu jiġu impurtati fil-Komunità basta li l-limitu tal-kwantità annwali jkun ġie stabbilit bil-proċeduri xierqa kif inhuma pprovduti fl-Artikolu 25;
Billi l-Kummissjoni irċeviet talbiet minn tlett Stati Membri bl-iskop li jiġu introdotti limiti kwantitattivi għall-importazzjoni ta' prodotti li jaqgħu fil-kategoriji 87 (ingwanti, ingwanti mingħajr swaba u manikotti, li ma humiex innitjati jew maħduma bil-ganċ) u 109 (kampijiet, qlugħ, tined u purtieri tax-xemx) li joriġinaw mill-Korea ta' Fuq (imniżżla fl-Anness V tar-Regolament (KE) 5174/94) biex jissodisfa ċerti ħtiġiet tas-suq, wara konsiderazzjonijiet fil-kumitat imwaqqaf taħt l-Artikolu 25 tar-Regolament (KE) Nru 517/94, kien ġie kkunsidrat xieraq li partikolarment fid-dawl tas-sitwazzjoni tal-industrija tal-Komunità ikkonċernata, li jiġu stabbiliti limiti kwantitattivi annwali għal importazzjoni fil-Komunità ta' prodotti li jaqgħu fil-kategoriji 87 u 109 li joriġinaw mill-Korea ta' Fuq ta' 5 tunnellati u 10 tunnellati rispettivament, li jkunu applikabli mid-data tal-bidu fis-seħħ ta' dan ir-Regolament; billi l-Annessi IV u V tar-Regolament (KE) 517/94 għandu jkun skond kif emendat; billi l-kwoti f'dan il-każ ikunu mmaniġjati, fl-interess tas-sigurtà legali; bi qbil u skond l-Artikolu 17 ta' ta' dan ir-Regolament;
Billi dawn il-miżuri huma skond l-opinjonijiet tal-kumitat imwaqqaf bir-Regolament (KE) Nru 517/94,
ADOTTAT DAN IR-REGOLAMENT:
Artikolu 1
L-importazzjoni fil-Komunità ta' prodotti tat-tessuti li jaqgħu fil-kategoriji 87 u 109 u li joriġinaw mil Korea ta' Fuq, għandhom ikunu suġġetti, bla ħsara għal limiti kwantitattivi annwali ta' 5 tunnellati u 10 tunnellati rispettivament.
Il-limiti kwantitattivi kif provduti hawn fuq għandhom ikun immaniġġjati skond l-Artikolu 17 tar-Regolament tal-Kunsill (KE) Nru 517/94.
Artikolu 2
L-Annessi IV u V tar-Regolament (KE) Nru 517/94 huma hekk emendati kif indikat fl-Anness ta' dan ir-Regolament.
Artikolu 3
Dan ir-Regolament jidħol fis-seħħ fit-tielet jum wara li jkun ġie ppubblikat fil-Ġurnal Uffiċjali tal-Komunitajiet Ewropej.
Dan ir-Regoament għandu jorbot fl-intier tiegħu u hu japplikabbli fl-Istati Membru kollha.
Magħmul fi Brussel, fis-26 ta' Lulju 1996.